Document ID: 32012D0028

POLIITTISTEN JA TURVALLISUUSASIOIDEN KOMITEAN PÄÄTÖS EUPOL COPPS/1/2011,
annettu 20 päivänä joulukuuta 2011,
palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta
(2012/28/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 17 päivänä joulukuuta 2010 annetun neuvoston päätöksen 2010/784/YUTP (1) ja erityisesti sen 10 artiklan 1 kohdan,
sekä katsoo seuraavaa:
(1)
Päätöksessä 2010/784/YUTP poliittisten ja turvallisuusasioiden komitea valtuutetaan tekemään Euroopan unionista tehdyn sopimuksen 38 artiklan kolmannen kohdan mukaisesti asiaankuuluvat EUPOL COPPS -operaation poliittista valvontaa ja strategista johtoa koskevat päätökset, mukaan lukien erityisesti päätös operaation johtajan nimittämisestä.
(2)
Unionin ulkoasioiden ja turvallisuuspolitiikan korkean edustajan ehdotuksesta poliittisten ja turvallisuusasioiden komitea nimitti 15 päivänä joulukuuta 2009 päätöksellä EUPOL COPPS/2/2009 (2) Henrik MALMQUISTin EUPOL COPPS -operaation johtajaksi.
(3)
Unionin ulkoasioiden ja turvallisuuspolitiikan korkea edustaja on ehdottanut, että Henrik MALMQUISTin toimikautta EUPOL COPPS -operaation johtajana jatketaan 1 päivästä tammikuuta 201230 päivään kesäkuuta 2012,
ON HYVÄKSYNYT TÄMÄN PÄÄTÖKSEN:
1 artikla
Jatketaan Henrik MALMQUISTin toimikautta palestiinalaisalueilla toteutettavan Euroopan unionin poliisioperaation (EUPOL COPPS) johtajana 1 päivästä tammikuuta 201230 päivään kesäkuuta 2012.
2 artikla
Tämä päätös tulee voimaan päivänä, jona se hyväksytään.
Sitä sovelletaan 30 päivään kesäkuuta 2012.
Tehty Brysselissä 20 päivänä joulukuuta 2011.

Labels: 10
9
5